open-index/open-wikipedia-markdown huggingface dataset:
பராபதி கோட்டை

thumb| பாராபதி கோட்டையின் பிரதான நுழைவாயில்
**பராபதி கோட்டை** (*Barabati fort*) என்பது பொ.ச. 989 ஆம் ஆண்டு ஒடிசாவின் கட்டக்கில் ஆட்சி செய்த சோமவம்சி (கேசரி) வம்சத்தின் மரகத கேசரி என்ற மன்னனால் கட்டப்பட்ட கோட்டையாகும். கோட்டையின் இடிபாடுகள் அதன் அகழி, வாயில் மற்றும் ஒன்பது மாடி அரண்மனையின் மண் மேடு ஆகியவை மட்டுமே தற்போது எஞ்சியுள்ளன. இது கடந்த நாட்களின் நினைவுகளை எழுப்புகிறது. இன்று இது பல்வேறு விளையாட்டு நிகழ்வுகள் மற்றும் கலாச்சார நிகழ்ச்சிகளின் இடமான நவீன பராபதி விளையாட்டரங்கத்திற்கு அருகில் உள்ளது. கோட்டையில் இருந்து வெகு தொலைவில் நகரின் முதன்மை தெய்வமான கட்டக் சண்டிக்கு அர்ப்பணிக்கப்பட்ட ஒரு கோயிலும் உள்ளது. இப்போது பழைய கட்டக்கை உலகத்தரம் வாய்ந்த சுற்றுலாத் தலமாக படகு சவாரி வசதிகளுடன் உலகத்தரம் வாய்ந்த பூங்காவாக மேம்படுத்த திட்டமிடப்பட்டுள்ளது. கட்டக்கையின் புனரமைப்பு பணிகள் முழுவீச்சில் நடந்து வருகிறது.

## அமைவிடம்
இந்த  இடைக்காலக் கோட்டையானது   இல், கட்டக்கின் மையத்தில் இருந்து சுமார் 8 கிமீ தொலைவில், வடக்கில் மகாநதி, தெற்கில் உள்ள காட்டயோடி ஆறு மற்றும் அதன் கிளை ஆறுகளால்  உருவாக்கப்பட்ட கரையோரப் பகுதியின் உச்சியில் கடல் மட்டத்திலிருந்து 14.62 மீட்டர் உயரத்தில் அமைந்துள்ளது.

## வரலாறு
பராபதிக் கோட்டை பொ.ச. 987இல் சோமவம்சி வம்சத்தின் ஆட்சியாளர் மரகத கேசரியால் கட்டப்பட்டது. அப்போது கட்டக்கை என்றழைக்கப்பட்ட கட்டக்கைப் பாதுகாக்க ஒரு கல் தடுப்பு கட்டப்பட்டது. பராபதி கோட்டை கட்டப்பட்ட நாள் குறித்து அறிஞர்கள் பல்வேறு கருத்துக்களைக் கூறுகின்றனர். 

பொ.ச. 1568 இல், நகரம் வங்காளத்தின் கர்ராணிகளின் கைகளுக்கும், பின்னர் 1576இல் முகலாயப் பேரரசிடம் வீழ்ந்தது.  1741இல் மராட்டியப் பேரரசிடம் சென்றது. 1803இல் ஒடிசாவின் மற்ற பகுதிகளுடன் கட்டக்கும் ஆங்கிலேயர் ஆட்சியின் கீழ் வந்தது. தென்கிழக்கு தொடருந்து மண்டலம் 1919இல் கட்டாக்கை சென்னை, கொல்கத்தா ஆகியவற்றுடன் இணைத்தது. இது 1936ஆம் ஆண்டில் புதிதாக உருவாக்கப்பட்ட ஒடிசா மாநிலத்தின் தலைநகராக மாறியது. மேலும், 1948 ஆம் ஆண்டு தலைநகர் புவனேசுவரத்துக்கு மாற்றப்படும் வரை அது தொடர்ந்தது. இந்த நகரம் 1989இல் ஆயிரம் ஆண்டுகளை நிறைவு செய்தது.

முஸ்லிம்கள் மற்றும் மராட்டியர்களின் ஆட்சியின் போது இது ஒடிசாவின் தலைநகராகத் தொடர்ந்தது. அக்டோபர் 1803இல் பிரித்தானிய இராணுவம் பராபதி கோட்டையைக் கைப்பற்றியது. மேலும் இது பல ஆட்சியாளர்களின் சிறைச்சாலையாகவும் மாறியது. 1800இல் குஜங்காவின் அரசன், 1818இல் சர்குஜா மன்னன் ஆகியோர் தனது குடும்ப உறுப்பினர்களுடன் இந்தக் கோட்டையில்  சிறை வைக்கப்பட்டனர். கூடுதலாக, ஆங்கிலேயர் ஆட்சியின் ஆரம்ப கட்டத்தில் கோட்டையை அழிக்கும் நாசவேலைகளும் தீவிரப்படுத்தப்பட்டன.

## கட்டிடக்கலை
[thumb| கோட்டையின் [கொத்தளம்|கொத்தளங்களும் , அரண்களும்]]
thumb| பராபதி கோட்டை - ஒன்பது மாடி வளாகமும் யானை தொழுவத்தின் இடிபாடுகளும்
கோட்டையின் திட்டம் சதுரமாக உள்ளது. இது 102 ஏக்கர் பரப்பளவில் பரந்து விரிந்து அனைத்துப் பக்கங்களிலும் வடக்கு மற்றும் மேற்குப் பகுதிகளில் 10 மீட்டர் அகலமும், கிழக்கு மற்றும் தெற்குப் பகுதிகளில் 20 மீட்டர் அகலமும் கொண்ட கல் வேயப்பட்ட அகழியால் சூழப்பட்டுள்ளது. நுழைவாயிலைத் தவிர கோட்டைச் சுவர் முழுவதும் காணவில்லை. 1915 முதல், அதன் தேசிய முக்கியத்துவத்தை கருத்தில் கொண்டு, இந்த இடம் இந்திய தொல்லியல் ஆய்வகத்தால் அறிவிக்கப்பட்டது.

## சான்றுகள்

* History of Odisha by K.C. Panigrahi

## வெளி இணைப்புகள்
* Barabati Fort, Cuttack
* Barabati Fort

பகுப்பு:ஒடிசா கோட்டைகள்
பகுப்பு:Coordinates on Wikidata
பகுப்பு:ஒடிசாவின் வரலாறு
பகுப்பு:இந்திய வரலாறு
எம். டி. தியாகராஜ பிள்ளை

**எம். டி. தியாகராஜ பிள்ளை** (*M. D. Thyagaraja Pillai*) என்பவர் இந்திய அரசியல்வாதி மற்றும் தமிழ்நாடு சட்டமன்றத்தின் முன்னாள் உறுப்பினர் ஆவார். தியாகராஜ பிள்ளை திருவாரூர் மாவட்டம் கொரடாச்சேரியினைச் சார்ந்தவர். இவர் 1952 மற்றும் 1957 தேர்தல்களில் திருவாரூர் மாவட்டம் நன்னிலம் தொகுதியிலிருந்து இந்தியத் தேசிய காங்கிரசு வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார். இந்த இரண்டு தேர்தல்களிலும் வெற்றி பெற்ற இருவரில் மற்றவர் எம். சி. முத்துகுமாரசாமி ஆவார். இவர் 1962 தேர்தலில் இதே தொகுதியிலிருந்து மீண்டும் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:திருவாரூர் மாவட்ட மக்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
டேவிடு ஆசர்

**டேவிடு ஜே. ஆசர்** (*David J. Asher*; பிறப்பு: 1966, எடின்பர்கு) ஒரு பிரித்தானிய வானியலாளர் ஆவார். இவர் வட அயர்லாந்தில் உள்ள ஆர்மா வான்காணகத்தில் (பவாஒ குறிமுறை எண் 981) பணிபுரிகிறார்.

இவர் கேம்பிரிச்சுப் பல்கலைக்கழகத்தில் கணிதவியல் படித்தார். இவர் தன் முனைவர் பட்டத்தை ஆக்சுபோர்டு பல்கலைக்கழகத்தில் பெற்றார்.

இவர் இராபர்ட் மெக்நவுகுடன் இணைந்து விண்கல் ஆய்வு செய்து பெயர்பெற்றவர்.

இவர்கள் இருவரும் 1999 இலும் 2000 இலும் இலியோனைடிசு விண்கல் பொழிவின் உச்சம் நிகழ்நேரத்தைச் சரியாகவே கணித்தாலும் உச்சச் செறிவுகளைக் குறைத்தே மதிப்பிட்டனர்.

இராபர்ட் மெக்நவுகு 1992 இல் கண்டறிந்த செவ்வாய் கடப்பு சிறுகோள் 6564 ஆழ்சர்  இவரது நினைவாகப் பெயரிடப்பட்டது.

## மேற்கோள்கள்
 

## வெளி இணைப்புகள்
* David Asher at star.arm.ac.uk

பகுப்பு:1966 பிறப்புகள்
பகுப்பு:பிரித்தானிய வானியலாளர்கள்
பகுப்பு:சிறுகோள் கண்டுபிடிப்பாளர்கள்
பகுப்பு:வாழும் மக்கள்
இலாசுகரி பசார்

**இலாசுகரி பசார்** (*Lashkari Bazar*) என்பது ஆப்கானித்தானில் இலாசுகர் காவில் அமைந்துள்ள கசனவித்து பேரரசின் ஆட்சியாளர்களின் அரண்மனை குடியிருப்பு ஆகும். அசல் பெயர் அநேகமாக *அல்-அசுகர்* என்பதாக இருக்கலாம்.

## வரலாறு
தளத்தின் சில கட்டமைப்பு கூறுகள் பார்த்தியப் பேரரசின் காலத்தைச் சேர்ந்தவையாகக் குறிப்பிடுகிறது.  மைய அரண்மனை (32x52 மீட்டர்) சமனிட் காலத்தைச் சேர்ந்ததாகக் கருதப்படுகிறது ( பொ.ச.819-999 ). 661 ஆம் ஆண்டிலேயே அரேபியர்களால் இப்பகுதி கைப்பற்றப்பட்டது. மேலும் பெரிய மற்றும் பணக்கார நகரமாக வளர்ந்தது.

தென்பகுதியிலுள்ள மிகப் பெரிய அரண்மனை (170x100 மீட்டர்) கசினியின் மகுமூதுவால் (பொ.ச.998-1030)  நிறுவப்பட்டது. மேலும் அவரது மகன் முதலாம் மசூத் (பொ.ச.1030-1041) மூலம் விரிவாக்கப்பட்டது. இலாசுகரி பசாரில் உள்ள அரண்மனைகள் கசனவித்து ஆட்சியாளர்களின் குளிர்காலத் தங்குமிடமாக இருந்தன. அதன் தலைநகரம் கசினியில் இருந்தது. தெற்கு அரண்மனைச் சுவரின் மேற்பரப்புப் பூச்சுகள், ஓவியங்கள், சுதை ஓவியங்கள், செதுக்கப்பட்ட பளிங்குகளால் அலங்கரிக்கப்பட்டிருந்தது. சுமார் 100 மீட்டர் நீளமுள்ள ஒரு பெரிய சந்தைத் தெரு, அரண்மனை அமைப்புடன் இணைகிறது.

வடக்கு அரண்மனை பிற்கால ஆட்சியாளர்களால் கட்டப்பட்டது.

பிற்கால குரித் வம்சத்தினர் பொ.ச.1151இல் அரண்மனைகளை சூறையாடினர். ஆனாலும் பின்னர் அவற்றை மீட்டெடுத்தனர். மேலும் கட்டிடக்கலையின் சில பகுதிகள் அவர்களால் ஏற்படுத்தப்பட்டது. அவர்கள் தெற்கே சுமார் 7 கிலோமீட்டர் தொலைவில் உள்ள கலா-இ-போஸ்ட் கோட்டையை கட்டிடக்கலை வளைவுடன் கட்டினார்கள்.

சமீபத்தில் இடிபாடுகள் தலிபான் வன்முறையில் இருந்து தப்பி ஓடிய ஆப்கானித்தான் அகதிகளால் மீட்டுருவாக்கம் செய்யப்பட்டன.

Ghaznavid figures in the wall paintings from one of the Ghaznavid palaces at Laškarī Bāzār in central Afghanistan, probably built by Masud I (1030-41).jpg|இலாசுகரி பசாரின் அரண்மனை சுவர் ஓவியங்களில் கசனவித்துகளின் உருவங்கள்
படிமம்:Painting from the Palace courtroom, Lashkari Bazar.jpg|thumb|அரண்மனை சுவர்களில் காணப்படும் ஓவியம், இலாசுகரி பசார்
படிமம்:Portrait from the Palace courtroom, Lashkari Bazar.jpg|thumb|அரண்மனை சுவர்களில் காணப்படும் ஓவியம், இலாசுகரி பசார்


## சான்றுகள்

பகுப்பு:ஹெல்மண்டு மாகாணம்
பகுப்பு:Coordinates on Wikidata
பகுப்பு:ஆப்கானித்தானின் வரலாறு
பகுப்பு:ஆப்கானித்தானின் தொல்லியல் களங்கள்
யூடித் இலீன்

**யூடித் எல். இலீன்** *(Judith L. Lean)* ஓர் ஆத்திரேலிய அமெரிக்க சூரிய அறிவியலாளரும், காலநிலையியலாளரும் ஆவர்.  அமெரிக்க நாவாய் ஆராய்ச்சி ஆய்வகத்தில் முதுநிலை அறிவியலாளராக பணிபுரிந்து வருகிறார். மும்முறை நாசா குழுச் சாதனை விருதைப் பெற்றுள்ளார். பல கல்விக்கழகங்களில் உறுப்பினராகவும் ஆய்வுறுப்பினராகவும் உள்ளார்.

## கல்வி
1974 ஆம் ஆண்டில் இயற்பியல் இளவல் பட்டத்தை உயர்தகைமையோடு ஆத்திரேலியத் தேசியப் பல்கலைக்கழகத்தில் முடித்தார். பின்னர் இவர் அடிலைடு பல்கலைக்கழகத்தில் 1980 ஆம் ஆண்டு வளிமண்டல இயற்பியலில் முனைவர் பட்டத்தைப் பெற்றார். இவரது முனைவர் பட்ட ஆய்வுத் த்லைப்பு *வளிமண்டலப் புற ஊதாக்கதிர் உட்கவர்தல் கதிர்நிரல் அளவி* என்பதாகும்.

## வாழ்க்கைப்பணி
இவர் சுற்றுச்சூழலியல் ஆராய்ச்சிக்கான கூட்டுறவு நிறுவனத்திலும் மேரிலாந்தில் உள்ள பயன்பாட்டு ஆராய்ச்சி தொழிலிணையத்திலும் பணிபுரிந்துள்ளார். 1988 இல் அமெரிக்க நாவாய் ஆராய்ச்சி ஆய்வகத்தின் விண்வெளி அறிவியல் கோட்டத்தில் ஆராய்ச்சி இயற்பியலாளராகச் சேர்ந்துள்ளார்.இங்கு இவர் ஒருங்கியைந்த சூரிய- புவி அமைப்புசார் ஆய்வில் முதுநிலை அறிவியலாளராக உள்ளார்.

### ஆராய்ச்சி

இவரது கீழ்வரும் இரண்டு ஆய்வுக் கட்டுரைகள் 2014 இல் *புவி இயற்பியல் ஆராய்ச்சிக் கடிதங்கள்*  அரிய 40 பதிவுகளில் வெளியிட ஏற்கப்பட்டன.

* 
* 

## தகைமைகளும் விருதுகளும்
இவர் 2002 இல் அமெரிக்கப் புவி இயற்பியல் ஒன்றியத்தில் ஆய்வுறுப்பினராகவும் 2003 இல் தேசிய அறிவியல் கல்விக்கழகத்தில் உறுப்பினராகவும் தேர்ந்தெடுக்கப்பட்டார். இவர் மும்முறை நாசாவின் குழுச் சதனை விருதை SDO/EVE அறிவியல் குழு சார்பிலும்(2012) TIMED/SEE அறிவியல் குழு சார்பிலும (2011) UARS கருவியாக்கக் குழு சார்பிலும் (1992) பெற்றுள்ளார். இவர்2010 இல் குடியரசு தலைவர் தகைமைத் தர விருதைப் பெற்றார் (2010).இவர் பன்னாட்டுப் புவிக்காந்தவியல் வளிமண்டலவியல் கழகத்திலும் அமெரிக்க வானியல் கழக சூரிய இயற்பியல் கோட்ட்த்திலும், அமெரிக்க வானிலையியலாளர் கழகத்திலும் அமெரிக்க இயற்பியலாளர் கழகத்திலும்  உறுப்பினராக உள்ளார். இவர் 2013 இல் அமெரிக்க மெய்யியல் கழக உறுப்பின்ராகத் தேர்வு செய்யப்பட்டார்.

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:அமெரிக்க வானியற்பியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:ஆத்திரேலியப் பெண் அறிவியலாளர்கள்
கலா-இ-போஸ்ட்

*கலா-இ-போஸ்ட்* (*Qala-e-Bost* ) என்பது ஆப்கானித்தானின் இலாசுகர் கா என்ற இடத்தில் கட்டப்பட்ட ஒரு கோட்டையாகும். இது 3000 ஆண்டுகளுக்கு முன்பு கட்டப்பட்டது. இது 31° 30' 02″ N, 64° 21' 24″ Eஇல் எல்மந்து, அர்கந்தாப் ஆறுகளின் சங்கமத்திற்கு அருகில், இலாசுகர் காவிற்கு தெற்கே அரை மணி நேர பயணத்தில் அமைந்துள்ளது. இது அதன் 11 ஆம் நூற்றாண்டின் அலங்கார வளைவுக்கு பிரபலமானது. இது 100 ஆப்கானி நோட்டில் (ஆப்கானிய நாணயம்) இடம் பெற்றுள்ளது. வளைவு ஒரு பள்ளிவாசலின் எச்சத்தின் ஒரு பகுதியாகும். 

## வரலாறு
2006 ஆம் ஆண்டில், இலசுகர் காவின் தெற்கிலிருந்து கலா-இ-போஸ்ட் வளைவு வரை செல்லும் ஒரு கற்சாலையின் கட்டுமானம் தொடங்கியது (ஜேம்ஸ் ஏ. மைச்செனர் என்ற அமெரிக்க எழுத்தாளர் தனது *கேரவான்ஸ்* என்ற நூலில் இதனை காலா பிஸ்ட் என்று எழுதியுள்ளார். ஏப்ரல் 2008 நிலவரப்படி, 20 அடி குறுக்கே 200 அடி ஆழம் கொண்ட ஒரு பழங்கால குழிக்குள் இறங்குவது சாத்தியமாக இருந்தது. தொடர்ச்சியான இருண்ட பக்க அறைகளும் கீழே செல்லும் ஒரு சுழல் படிக்கட்டும் காணப்பட்டன. 2020 இல், கோட்டையின் மறுசீரமைப்பு வேலை தொடங்கியது.  

2021 இல், இது தலிபான் மோதல்களில் இருந்து தப்பி ஓடிய நூற்றுக்கணக்கான மக்களின் தாயகமாக மாறியது. 
[மையம்|thumb|270x270px| கலா-இ-போஸ்டில் உள்ள [கோரி அரசமரபு|கோரி வம்சத்தின் வளைவு]]

## சான்றுகள்

## வெளி இணைப்புகள்
* Qala-e-Bost images 
பகுப்பு:ஹெல்மண்டு மாகாணம்
பகுப்பு:Coordinates on Wikidata
பகுப்பு:ஆப்கானித்தானின் வரலாறு
எலினா ஏப்பிரைல்

**எலினா ஏப்பிரைல்** *(Elena Aprile)* (பிறப்பு: மார்ச்சு 12, 1954, மிலான்) ஓர் இத்தாலியச் செய்முறைத் துகள் இயற்பியலாளர் ஆவார். இவர் 1986 இல் இருந்து கொலம்பியா பல்கலைக்கழகத்தில் இயற்பியல் பேராசிரியராக உள்ளார். இவர் செனான் கரும்பொருண்மச் செய்முறையின் நிறுவல் அமைப்பாளரும் பரப்புரையாளரும் ஆவார். இவர் நோபுள் வளிம/நீர்மக் காணிகள் ஆய்வுக்கும் கரும்பொருண்ம வானியற்பியல் ஆராய்ச்சிக்கும் பெயர்பெற்றவர் ஆவார்.

## கல்வியும் கல்விப்பணியும்
இவர் நேப்புள்சு பல்கலைக்கழகத்தில் இயற்பியல் படித்துள்ளார். இவர் செர்ன் ஆய்வகத்தில் கார்லோ உருபியா மேற்பார்வையில் முதுநிலைப் பட்டத்துக்கான ஆய்வைச் செய்துள்ளார். இவர் இலாரியா எனும் முதுநிலைப் பட்டத்தை1978 இல் பெற்றதும் ஜெனீவா பல்கலைக்கழகத்தில் சேர்ந்து 1982 இல் இயற்பியலில் தன் முனைவர் பட்டத்தைப் பெற்றுள்ளார். இவர் 1903 இல் முதுமுனைவர் ஆய்வு செய்ய கார்லோ உரூபியா ஆய்வுக்குழுவில் இணந்துள்ளார்ரிவர் 1986 இல் புல உறுப்பினராக கொலம்பியா பல்கலைக்கழகத்தில் சேர்ந்துள்ளார். அங்கே 2001 இல் முழு பேராசிரியர் தகவைப் பெற்றுள்ளார். இவர் 2003 முதல் 2009 வரை கொலம்பியா வானியற்பியல் ஆய்வக இணை இயக்குநராகப் பணிபுரிந்துள்ளார்.

## ஆராய்ச்சி
இவர் நோபுள் நீர்ம்ம் காணிகளிலும் துகள் இயற்பியலிலுக்கும் வானியற்பியலுக்கும் பயன்படுத்துவதிலும் புலமை மிக்கவர்.. இவர் செர்ன் பட்டமேற் படிப்பு மாணவராகவும் ஆர்வார்டு முதுமுனைவர் பட்ட ஆராய்ச்சியாளராகவும் நீர்ம ஆர்கான் காணிகளின் ஆய்வில் ஈடுபட்டுள்ளார். கொலம்பியாவில் கதிர்வீச்சுக் கதிர்நிரல் அளவிக்காகவும் வானியற்பியல் படிமம் உருவாக்கவும் நோபுள் நீர்ம இயல்புகளில் ஆய்வு செய்துள்ளார். இவருக்கு  இந்த நோபுள் நீர்ம ஆய்வு மெகாமின்னன்வோல்ட் காம்மாக்கதிர்க்ளுக்கான காம்ப்டன் தொலைநோக்கியாக நீர்ம எறிவுக்கலனைப் பயன்கொள்ளமுடியும் என்ற தெளிவை உணர வைத்துள்ளது.

## தகைமைகளும் விருதுகளும்
* இவர் 1991 இல் தேசிய அறிவியல் அறக்கட்டளையின் வாழ்க்கைப்பணி விருதைப் பெற்றார். இவர் 1999 இல் யப்பான் அறிவியல் மேம்பாட்டுக் கழகத்தின் விருதைப் பெற்றார்ரிவர் 2000 இல் இருந்து அமெரிக்க இயற்பியல் கழகத்தின் ஆய்வுறுப்பினராக உள்ளார்.
* இவர் 2005 இல் இத்தாலியக் குடியரசு தகைமையாணை பதக்கத்தை இத்தாலியக் குடியரசு தலைவர் கார்லோ அழெகிலியோ சியாம்ப் இடமிருந்து பெற்றார்.
* சில்வனோ காசுல்லி எனும் இத்தாலியப்  பயில்நிலை வானியலாளர் கண்டுபிடித்த சிறுகோள் 268686 எலினாப்பிரைல் 2006 இல் இவரது நினைவாகப் பெயரிடப்பட்டுள்ளது. முறையான அலுவலகப் பெயரீட்டுச் சான்று MoMP|2686867 வெளியீடு,  சிறுகோள் மையத்தால் 2017 நவம்பர் மாதம் 4 அன்று வெளியிடப்பட்டது. ().
* இவர் 2019 இல் அமெரிக்க வானியல் கழகத்தில் ஆற்றிய தரமிக்க வானியல் பணிக்காக நியூயார்க் சமுதாய அறக்கட்டளையில் இருந்து இலான்சிலாடெம். பெர்க்கேலி பரிசைப் பெற்றார்.
* இவர் 2020 இல் சாந்தியாகோ வில் உள்ள கலிபோர்னியா பல்கலைக்கழக இயற்பியல் துறையில் மார்கரெட் பர்பிட்ஜ் வருகைதரு பேராசிரியராகத் தேர்வு செய்யப்பட்டார் .

## மேற்கோள்கள்

## வெளி இணைப்புகள்
* Columbia University faculty homepage
* XENON1T homepage
* XENON Columbia homepage
* LXeGRIT homepage
* Studio 360 story

பகுப்பு:1954 பிறப்புகள்
பகுப்பு:வாழும் மக்கள்
பகுப்பு:பெண் வானியற்பியலாளர்கள்
பகுப்பு:பெண் வானியலாளர்கள்
பகுப்பு:துகள் இயற்பியலாளர்கள்
பகுப்பு:இத்தாலியப் பெண் அறிவியலாளர்கள்
சதுர இருஅடிக்கண்டம்

**சதுர இருஅடிக்கண்டம்** (*square bifrustum*) அல்லது **முனைதுண்டிக்கப்பட்ட சதுர [[இருபட்டைக்கூம்பு]]** (*square truncated bipyramid*) என்பது, இருஅடிக்கண்டப் பன்முகிகளின் முடிவிலாத் தொடரில் இரண்டாவதாக உள்ள இருஅடிக்கண்ட வகையாகும். ஒரு சதுர இருஅடிக்கண்டம், 4 சரிவக முகங்களையும்  2 சதுர முகங்களையும் கொண்டிருக்கும். ஒரு சதுர இருபட்டைக்கூம்பின் (எண்முகி) துருவ அச்சின் இரு முனைகளையும் துண்டித்து, அதன் இரு அடிக்கு-அடி அடிக்கண்டங்களின் இணைப்பு மூலம் ஒரு சதுர இருஅடிக்கண்டத்தை வடிவமைக்கலாம்.

சதுர இருஅடிக்கண்டம், நீள் சதுர இருபட்டைக்கூம்பின் இருமப் பன்முகியாகும்.
பகுப்பு:பன்முகத்திண்மங்கள்
வெள்ளி குளோரைட்டு

**வெள்ளி குளோரைட்டு** (*Silver chlorite*) என்பது AgClO2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலேசான மஞ்சள் நிறத்தில் அதிர்ச்சி உணரியாகக் காணப்படும் இச்சேர்மம் செஞ்சாய்சதுரக் கட்டமைப்பில் படிகமாகிறது 
## தயாரிப்பு
வெள்ளி நைட்ரேட்டுடன் சோடியம் குளோரைட்டைச் சேர்த்து வினைபுரியச் செய்தால் வெள்ளி குளோரைட்டு உருவாகிறது:
::AgNO3 + NaClO2 → AgClO2 + NaNO3

## வினைகள்
சாதாரணமாக சூடுபடுத்தப்படும்போது வெள்ளி குளோரைட்டு 105 ° செல்சியசு வெப்பநிலையில் வெடிக்கும்:
:AgClO2 → AgCl + O2
 
மிக கவனமுடன் சூடுபடுத்தப்படும்போது 156° செல்சியசு வெப்பநிலையில் சிதைவடைந்து வெள்ளி குளோரைடாக மாறுகிறது. குளோரசு அமிலம் முன்னிலையில் சிதைவடையும்போது வெள்ளி குளோரேட்டு கிடைக்கிறது. 

வெள்ளி குளோரைட்டு கந்தகம் மற்றும் ஐதரோகுளோரிக் அமிலம் போன்ற பல்வேறு பொருட்களுடன் வினைபுரியும்போது வெடிப்பு வினையுடன் வெள்ளி குளோரைடை உருவாக்குகிறது. கந்தக டை ஆக்சைடால் இது ஒடுக்கப்படுகிறது. கந்தக அமிலத்துடன் வினைபுரிந்து குளோரின் டை ஆக்சைடை உருவாக்குகிறது. அயோடோமெத்தேன் மற்றும் அயோடோயெத்தேன் ஆகியவற்றுடன் தொடர்பு கொள்ளும்போதே வெள்ளி குளோரைட்டு வெடிக்கிறது.

## வெள்ளி குளோரைட்டு அணைவுச்சேர்மங்கள்
நீரற்ற அமோனியாவுடன் வெள்ளி குளோரைட்டு வினைபுரிந்து மூவமோனியா-வெள்ளி குளோரைட்டு என்ற அணைவுச் சேர்மம் உருவாகிறது:
:AgClO2 + 3NH3 → 3NH3·AgClO2
## மேற்கோள்கள்

பகுப்பு:வெள்ளி சேர்மங்கள்
பகுப்பு:குளோரைட்டுகள்
ஐங்கோண இருஅடிக்கண்டம்

**ஐங்கோண இருஅடிக்கண்டம்** (*pentagonal bifrustum*) அல்லது **முனைதுண்டிக்கப்பட்ட ஐங்கோண இருபட்டைக்கூம்பு** (*truncated pentagonal bipyramid*) என்பது இருஅடிக்கண்டப் பன்முகிகளின் முடிவிலாத் தொடரில் மூன்றாவதாக உள்ள இருஅடிக்கண்ட வகையாகும். ஒரு ஐங்கோண இருஅடிக்கண்டம் 10 சரிவக முகங்களையும் 2 ஐங்கோண முகங்களையும் கொண்டிருக்கும்.

## வடிவமைத்தல்
ஒரு ஐங்கோண இருஅடிக்கண்டமானது, ஜான்சன் சீர்திண்மமான நீள் ஐங்கோண இருபட்டைக்கூம்பின் இருமப் பன்முகியாக அமையும். ஒரு ஐங்கோண இருபட்டைக்கூம்பின் துருவ அச்சின் உச்சிகளைத் துண்டிப்பதன் மூலம் இதனை வடிவமைக்கலாம். ஆங்கிலக் கணிதவியலாளர் ஜான் ஆர்ட்டன் கான்வேயின் பன்முகிக் குறியீட்டில் ஐங்கோண இருஅடிக்கண்டத்தின் குறியீடு "t5dP5" ஆகும்.

இரு ஐங்கோண அடிக்கண்டங்களை அவற்றின் அடிக்கு-அடி ஒட்டுவதன் மூலமும் ஐங்கோண் இருஅடிக்கண்டத்தை உருவாக்கலாம். அல்லது ஒருதள முகங்கள் அனுமதிக்கப்பட்டால், இரு ஐங்கோணப் பட்டகங்களின் ஐங்கோண முகங்களை இணைப்பதன் மூலமும் ஐங்கோண இருஅடிக்கண்டத்தை உருவாக்கலாம்.

## மேற்கோள்கள்

பகுப்பு:பன்முகத்திண்மங்கள்
டி. மஞ்சுநாத்து

**டி. மஞ்சுநாத்து** (*D. Manjunath*) இந்தியாவைச் சேர்ந்த ஓர் அரசியல்வாதியாவார். 1928 ஆம் ஆண்டு ஆகத்து மாதம் 26 ஆம் தேதியன்று இவர் பிறந்தார். 1967 ஆம் ஆண்டு காங்கிரசு கட்சியின் சார்பில் போட்டியிட்டு முதன் முதலில் கருநாடக சட்டசபை உறுப்பினராகத் தேர்ந்தெடுக்கப்பட்டார். 1977 ஆம் ஆண்டு மஞ்சுநாத்து சனதா கட்சியில் சேர்ந்தார். இக்கட்சியின் கருநாடக மாநிலத் தலைவராகவும் இவர் இருந்துள்ளார். 1983 ஆம் ஆண்டு கருநாடகாவின் சட்ட மேலவை உறுப்பினராக பரிந்துரைக்கப்பட்டார். 1985-1987 காலக்கட்டத்தில் மஞ்சுநாத்து பல்வேறு அமைச்சகங்களில் அமைச்சராகப் பணிபுரிந்தார். 1987 ஆம் ஆண்டு செப்டம்பர் மாதம் 2 ஆம் தேதியன்று கருநாடகாவின் சட்ட மேலவையிமன் தலைவராகத் தேர்ந்தெடுக்கப்பட்டார்.

செயதேவப்பா ஆலப்பா அமைச்சரவையில் மஞ்சுநாத்து வருவாய்த்துறை அமைச்சராக பணிபுரிந்தார். 2004-2006 ஆம் ஆண்டு காலத்தில் தரம்சிங் அமைச்சரவையில் உயர் கல்வித்துறை அமைச்சராகவும் இவர் பணியாற்றினார்.

2020 ஆம் ஆண்டு பிப்ரவரி மாதம் 3 ஆம் தேதியன்று மஞ்சுநாத் காலமானார். 
## மேற்கோள்கள்

பகுப்பு:1928 பிறப்புகள்
பகுப்பு:2020 இறப்புகள்
பகுப்பு:இந்திய அரசியல்வாதிகள்
பகுப்பு:கர்நாடக அரசியல்வாதிகள்
பகுப்பு:கர்நாடக சட்டமன்ற உறுப்பினர்கள்
நீலா ராம்கோபால்

**நீலா ராம்கோபால்**  (*Neela Ramgopal*) இந்தியாவின் தமிழ்நாட்டைச் சேர்ந்த கர்நாடக இசைக் கலைஞர் மற்றும் கர்நாடக இசை ஆசிரியர் ஆவார். சென்னை மியூசிக் அகாதமியின் சங்கீத நாடக அகாதமி விருது மற்றும் சங்கீத கலா ஆச்சார்யா விருது உட்பட நீலா பல விருதுகளைப் பெற்றுள்ளார். அரிணி ராகவன் எழுதிய இவரது வாழ்க்கை வரலாறு *நீலா ராம்கோபால் - ஓர் இசைப் பயணம்* 2015 ஆம் ஆண்டு  வெளியிடப்பட்டது.

## சுயசரிதை
நீலா ராம்கோபால் 1935 ஆம் ஆண்டு மே 25 ஆம் தேதி தமிழ்நாட்டின் கும்பகோணத்தில் பிறந்தார். பின்னர், இவரது குடும்பம் தியாகராசபுரத்தில் உள்ள தங்கள் கிராமத்திற்கு குடிபெயர்ந்தது.  23 வயதில் தான் நீலா கர்நாடக சங்கீதத்தை தீவிரமாக படிக்க ஆரம்பித்தார். கும்பகோணத்தில் சடகோபாலாச்சாரியாரிடம் கர்நாடக சங்கீதம் கற்கத் தொடங்கிய இவர், பின்னர் என்.எம்.நாராயணன், டி.கே.ரங்காச்சாரி ஆகியோரிடம் மேம்பட்ட பயிற்சிகளைப் பெற்றார்.

1965 ஆம் ஆண்டு முதல் நீலா மாணவர்களுக்கு கற்பித்து வருகிறார், இவரது முதல் சுதந்திரமான பொது கச்சேரியும் இதே ஆண்டில் நடந்தது. கன்னட எழுத்துகளில் 50 தமிழ் பாடல்கள் அடங்கிய புத்தகத்தை நீலா வெளியிட்டுள்ளார். கூடுதலாக, இவர் 72 மேளகர்த்தா ராகங்களிலும் கிருதிகளின் கேட்பொலி வட்டுகளையும் பதிவு செய்தார். *தமிழ் இன்பம்*, *ராம உபாசனா* மற்றும் *நாராயண எண்ணிரோ* போன்ற இசைத் தொகுப்புகளையும் நீலா வெளியிட்டுள்ளார்.

### தனிப்பட்ட வாழ்க்கை
திருமணத்திற்குப் பிறகு, இவர் கர்நாடகாவின் பெங்களூரில் குடியேறினார்.

## புத்தகங்கள்

* இராகவன், அரிணி (8 நவம்பர் 2015). நீலா ராம்கோபால் - ஓர் இசைப் பயணம். நாதசுரபி கலாச்சார சங்கம்.

## விருதுகளும் கௌரவங்களும்

* சங்கீத நாடக அகாடமி விருது 2016 
* குருகிருபா விருது 2017 
* சென்னை மியூசிக் அகாதமியின் சங்கீத கலா ஆச்சார்யா விருது 2011 
* காஞ்சனா சிறீ இலட்சுமிநாராயணா மியூசிக் அகாதமி அறக்கட்டளை மூலம் காஞ்சனா சிறீ என்ற  தலைப்பு 2018 
* சென்னை சிறீ கிருட்டிணா கான சபையின் சிறந்த நடிப்புக்கான விருது 
* சென்னை இசை அகாதமியின் சிறந்த நடிகருக்கான விருது 
* நாகர்கோயில் அறக்கட்டளையின் கானா பிரகீர்த்தி விருது 
* ராமகிருட்டிண கானசபாவின் சங்கீத கலா சாம்ராக்னி விருது 
* ராம சேவா மண்டலியின் சங்கீத சூடாமணி விருது 
* கர்நாடக மாநில அரசின் சங்கீத நிருத்ய அகாடமியின் கர்நாடக கலாசிறீ விருது 

## மேற்கோள்கள்


பகுப்பு:1935 பிறப்புகள்
பகுப்பு:2023 இறப்புகள்
பகுப்பு:தஞ்சாவூர் மாவட்ட மக்கள்
பகுப்பு:தமிழ்நாட்டுப் பாடகர்கள்
பகுப்பு:தமிழ்நாட்டுப் பெண் இசைக்கலைஞர்கள்
பகுப்பு:கருநாடக இசைப் பாடகர்கள்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
நாதுல்லாவின் சகமானர்கள்

**நாதுல்லாவின் சகமானர்கள்** (*Chahamanas of Naddula*) மேலும் **நாதுல்லாவின் சௌகான்கள்** எனவும் அறியப்படும் இவர்கள் இந்தியாவின் இன்றைய இராஜஸ்தானில் ஒரு பகுதியில் ஆண்ட வம்சாவழியினர் ஆவர். இவர்கள் 10 மற்றும் 12 ஆம் நூற்றாண்டுகளுக்கு இடையில் தங்கள் தலைநகரான நாதுல்லாவை (இன்றைய ராஜஸ்தானில் உள்ள நாதோல்) சுற்றியுள்ள மார்வார் பிரதேசத்தை ஆட்சி செய்தனர். இவர்கள் இராஜபுத்திரர்களின் சகமான (சௌகான்) குலத்தைச் சேர்ந்தவர்கள்.

இவர்கள் சாகம்பரியின் சௌகான்களின் கிளையினம் ஆவர். இவர்களின் நிறுவனர், இலட்சுமணன் (ராவ் லகா என்று அழைக்கப்பட்டார்). 10ஆம் நூற்றாண்டின் சாகம்பரி ஆட்சியாளர் முதலாம் வாக்பதிராஜாவின் மகனாவார். இவரது சகோதரர் சிம்மராஜா அவர்களின் தந்தைக்குப் பிறகு சாகம்பரி ஆட்சியாளரானார்.  அடுத்தடுத்த ஆட்சிக்கு வந்த ஆட்சியாளர்கள் மால்வாவின் பரமாரர்களுடனும், சோலாங்கியர்களுடனும், கசனவித்துகளுடனும், சாகம்பரியின் சகமானார்களுடனும் போரிட்டனர். கடைசி ஆட்சியாளர் ஜெயத-சிம்மன் பொ.ச.1197இல் குத்புத்தீன் ஐபக்கால் தோற்கடிக்கப்பட்டார்.
## சான்றுகள்

### உசாத்துணை

* 
* 
* 
* 
* 

பகுப்பு:இராஜஸ்தான் வரலாறு
பகுப்பு:இந்திய அரச மரபுகள்
சி. சீனிவாசன் (பரமக்குடி)

**சி. சீனிவாசன்** (*C. Srinivasa Iyengar*)(பிறப்பு சனவரி 6, 1922) என்பவர் இந்திய அரசியல்வாதி மற்றும் தமிழ்நாட்டின் முன்னாள் சட்டமன்ற உறுப்பினர் ஆவார். சீனிவாசன் இராமநாதபுரம் மாவட்டம் பரமக்குடியினைச் சார்ந்தவர். இவர் 1962 தேர்தலில் பரமக்குடி தொகுதியிலிருந்து இந்திய தேசிய காங்கிரசு வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1922 பிறப்புகள்
பகுப்பு:இராமநாதபுரம் மாவட்ட மக்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
ஆர். ஈசுவரன்

**இரா. ஈசுவரன்** (*R. Eswaran*) என்பவர் இந்திய அரசியல்வாதி மற்றும் முன்னாள் சட்டமன்ற உறுப்பினர் ஆவார். இவர் 1984, 1989, மற்றும் 1991 தேர்தல்களில் இந்திய தேசிய காங்கிரசு வேட்பாளராக, பட்டியல் சாதியினருக்காக ஒதுக்கப்பட்ட வாசுதேவநல்லூர் தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார். பின்னர் இதே தொகுதியில் 1996 மற்றும் 2001-ல் தமிழ் மாநில காங்கிரசு வேட்பாளராகப் போட்டியிட்டு வெற்றி பெற்றார்.

ஈசுவரன், சட்டமன்ற உறுப்பினராகத் தேர்வு செய்யப்படுவதற்கு முன்பு திருநெல்வேலி மாவட்டத்தில் உள்ள ராமநாதபுரம் ஊராட்சி மன்ற தலைவராகப் பொறுப்பு வகித்துள்ளார்.

## மேற்கோள்கள்

பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ் மாநில காங்கிரசு அரசியல்வாதிகள்
பகுப்பு:வாழும் மக்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
வெள்ளி நைத்திரைட்டு

**வெள்ளி நைத்திரைட்டு** (*Silver nitrite*) AgNO2. என்ற மூலக்கூற்று வாய்ப்பாட்டால் விவரிக்கப்படுகிறது.

## பயன்பாடுகள்
வெள்ளி நைத்திரைட்டு பல பயன்களைக் கொண்டுள்ளது. அவற்றில் குறிப்பிடத்தக்கவை சில:
* அனிலின் சேர்மங்கள் தயாரிக்கப் பயன்படுகிறது. 
* ஒரு பொதுவான ஆக்சிசனேற்றும் முகவராகப் பயன்படுகிறது. 
*விக்டர் மேயர் வகை பதிலீட்டு வினைகளில் கரிம புரோமைடு அல்லது கரிம அயோடைடுகளுடன் வினையில் ஈடுபட்டு நைட்ரோ சேர்மங்களை உருவாக்குகிறது. 
* தளத்தில் உருவாக்கப்பட்ட நைட்ரைல் அயோடைடுடன் வெள்ளி நைத்திரைட்டும் தனிம நிலை அயோடினும் வினைபுரிந்து நைட்ரோ ஆல்க்கீன் தயாரிக்கும் தொகுப்பு வினையில் பயன்படுகிறது. 
## தயாரிப்பு
வெள்ளி நைட்ரேட்டும் சோடியம் நைத்திரைட்டு போன்ற ஒரு காரநைத்திரைட்டும் சேர்ந்து வினைபுரியும்போது வெள்ளி நைத்திரைட்டு உருவாகிறது. 
:AgNO3 (aq) + NaNO2 (s) → NaNO3 (aq) + AgNO2 (வீழ்படிவு) 
வெள்ளி சல்பேட்டுடன் பேரியம் நைட்ரைட்டைச் சேர்த்து வினைபுரியச் செய்தாலும் வெள்ளி நைத்திரைட்டு உருவாகிறது.
## இயற்பியல் பண்புகள்
வெள்ளி நைட்ரேட்டை விடக் குறைவாக வெள்ளி நைத்திரைட்டு தண்ணீரில் கரைகிறது. வெள்ளி நைட்ரேட்டுடன் சோடியம் நைட்ரைட்டைச் சேர்த்தால் உடனடியாக வெள்ளி நைத்திரைட்டு வீழ்படிவாகிறது.

## மேற்கோள்கள்

பகுப்பு:வெள்ளி சேர்மங்கள்
பகுப்பு:நைட்ரைட்டுகள்
திருமலை மலைச் சாலைகள்

**திருமலை மலைச் சாலைகள்** (*Tirumala ghat roads*) என்பது திருப்பதி மற்றும் திருமலை இடையேயான இரண்டு நிலக்கீல் செங்குத்தான இயற்கை சரிவுகளால் ஆன மலைப் பகுதி சாலைகள் ஆகும். இவரி கிழக்குத் தொடர்ச்சி மலைப்பகுதியில் சேசாசலம் மலைத்தொடரில் உள்ளன.

## பாதை விளக்கம்
இரண்டு மலைச் சாலைகளும் இரட்டை தடப் பாதைகள் ஆகும். இவை மலைகள் மேலே செல்லவும் மலையிலிருந்து கீழே இறங்கவும் வெவ்வேறு பாதைகளாக அமைக்கப்பட்டுள்ளன. பழைய மலைப் பாதை 1944-ல் அமைக்கப்பட்டது. மற்றொன்று 1974-ல் அமைக்கப்பட்டது. திருமலையிலிருந்து திருப்பதிக்கு வாகனங்கள் செல்ல பழைய மலைச் சாலையும், திருப்பதியிலிருந்து திருமலைக்கு புதிய மலைச் சாலையும் பயன்படுத்தப்படுகின்றன. திருமலை மலையில் ஏறுவதற்கான பாதை அலிபிரியில் தொடங்குகிறது. மேலும் இங்கு அஞ்சலி தோரணையில் பிரமாண்டமான கருடன் சிலை உள்ளது. ஒவ்வொரு சாலையும் தோராயமாக 19 கி. மீ. நீளமுடையதாகும். இச்சாலைகளில் 36க்கும் மேற்பட்ட கொண்டை ஊசி வளைவுகள் உள்ளன. திருமலை வெங்கடாசலபதி கோயிலை அடைய சுமார் 40 நிமிடங்கள் ஆகும்.

### வடிவமைப்பு
அடர்ந்த காடுகளின் வழியாக 12 மைல் தூரம் மலைகள் மற்றும் குறுக்கே வளைந்து செல்லும் பழைய மலைச் சாலையின் திட்டமிடல் மற்றும் செயல்படுத்தல் திவான் பகதூர் ஏ. நாகேசுவர ஐயர் அவர்களால் மிகவும் பொறியியல் திறமை மற்றும் திறனுடன் நிறைவேற்றப்பட்டது.

குறிப்பு: தி இந்து. தேதி: ஏப்ரல் 11, 1944.

குறிப்பு: தி இந்து. தேதி: மே 16, 2006 https://www.thehindu.com/todays-paper/tp-national/tp-andhrapradesh/Senior-citizens-take-a-trip-down-memory-lane/article15727706.ece

## சுங்கச் சாவடி
[thumb|290x290px| அலிபிரி - [திருப்பதி புதிய மலைச் சாலையில் சப்தகிரி பாதுகாப்பு மண்டலம் மற்றும் சுங்கச்சாவடி]]
அலிபிரியில், பயங்கரவாதிகள் மற்றும் சமூக விரோதிகளிடம் இருந்து மலைகளைப் பாதுகாக்க, திருமலைக்குள் வரும் வாகனங்கள் மற்றும் பக்தர்களைச் சோதனையிடுவதற்காகச் சுங்கச்சாவடி மற்றும் பாதுகாப்பு மண்டலம் ஏற்படுத்தப்பட்டது.

## மேலும் பார்க்கவும்
நீலகிரி மலைச் சாலைகள்

## மேற்கோள்கள்

பகுப்பு:போக்குவரத்து
பகுப்பு:ஆந்திரப் பிரதேசம்
கசானவித்துப் பேரரசு

**கசனவித்து வம்சம்** (Ghaznavids) என்பது துருக்கிய மம்லூக் வம்சாவளியைச் சேர்ந்த பாரசீக முஸ்லிம் வம்சமாகும்.  ஈரான், ஆப்கானித்தான், திரான்சோக்சியானாவின் பெரும்பகுதி, வடமேற்கு இந்திய துணைக்கண்டத்தின் பெரும்பகுதி ஆகியவற்றை பொ.ச. 977 முதல் 1186 வரை ஆட்சி செய்தது.  குராசானிலுள்ள இந்து குஷ் மலைத்தொடருக்கு வடக்கே பால்கிலிருந்த சமனிட் பேரரசின் முன்னாள் தலைவராக இருந்த அவரது மாமனார் ஆல்ப் டிகின் இறந்த பிறகு கசுனி மாகாணத்தின் ஆட்சிக்கு வந்த சபுக்திகின் என்பவரால் வம்சம் நிறுவப்பட்டது. 

வம்சம் நடு ஆசிய துருக்கிய வம்சாவளியைச் சேர்ந்தது என்றாலும், அது மொழி, கலாச்சாரம், இலக்கியம் மற்றும் பழக்கவழக்கங்களின் அடிப்படையில் முற்றிலும் பாரசீகமயமாக்கப்பட்டது.     எனவே இது "பாரசீக வம்சமாகவே" கருதப்படுகிறது.

சபுக்திகினின் மகன், கசினியின் மகுமூது சமனிட் பேரரசில் இருந்து சுதந்திரம் அறிவித்தார்  மேலும் கசனவித் பேரரசை கிழக்கில் ஆமூ தாரியா, சிந்து ஆறு மற்றும் இந்தியப் பெருங்கடல் மற்றும் மேற்கில் இரே மற்றும் அமாதான் வரை விரிவுபடுத்தினார். முதலாம் மசூத்தின் ஆட்சியின் கீழ், கசனவித்து வம்சம் தண்டநாகன் போருக்குப் பிறகு செல்யூக் வம்சத்திடம் அதன் மேற்குப் பகுதிகளின் மீதான கட்டுப்பாட்டை இழக்கத் தொடங்கியது. இதன் விளைவாக நவீன ஆப்கானிஸ்தான், பாக்கித்தான் ( பஞ்சாப் மற்றும் பலுச்சிசுத்தானம் ) ஆகியவற்றிற்குள் அதன் உரிமைகள் கட்டுப்படுத்தப்பட்டன.   1151 இல், சுல்தான் பஹ்ராம் ஷா கசினியை கோரி அரசர் அலா அல்-தின் ஹுசைனிடம் இழந்தார்.

## குறிப்புகள்

## சான்றுகள்

## மேலும் படிக்க
* Bosworth, Clifford Edmund (1963) *The Ghaznavids: Their Empire in Afghanistan and Eastern Iran 994–1040* Edinburgh University Press, Edinburgh, 
* Bosworth, Clifford Edmund (1977) *The Later Ghaznavids: Splendour and Decay, The Dynasty in Afghanistan and Northern India 1040–1186* Columbia University Press, New York, 
*
* M. Ismail Marcinkowski (2003) *Persian Historiography and Geography: Bertold Spuler on Major Works Produced in Iran, the Caucasus, Central Asia, India and Early Ottoman Turkey* Pustaka Nasional, Singapore, 
## வெளி இணைப்புகள்

* Mahmud of Ghazna Columbia Encyclopedia (Sixth Edition)
* Mahmud Encyclopædia Britannica (Online Edition)
* Ghaznavid Dynasty Encyclopædia Britannica (Online Edition)
* Ghaznavids and Ghurids Encyclopædia Britannica (Online Edition)
* Mahmud Ghaznavi's 17 invasions of India
* ''The History of India, as Told by Its Own Historians. The Muhammadan Period''by Sir H. M. Elliot; Edited by John Dowson; London Trubner Company 1867–1877 Elliot, Sir H. M., Edited by Dowson, John. ''The History of India, as Told by Its Own Historians. The Muhammadan Period'' published by London Trubner Company 1867–1877. (Online Copy: – Online version posted by: The Packard Humanities Institute; Persian Texts in translation)
* Afghan secrets revealed on Google Earth
*

பகுப்பு:இந்தியப் பேரரசுகள்
பகுப்பு:இந்திய அரச மரபுகள்
பகுப்பு:இந்திய வரலாறு
வகைமைப் பேரினம்

[thumb| [காட்டு வாத்து (பெண்)(*அனாஸ் பிளாட்டிரிஞ்சோஸ்*) மற்றும் குஞ்சுகள். *அனஸ்* என்பது அனாடிடே குடும்பத்தின் மாதிரி பேரினமாகும்.]]
**வகைமைப் பேரினம்** (*Type genus*) என்பது உயிரியல் வகைப்பாட்டில் உயிரியல் குடும்பத்தையும் குடும்பப் பெயரின் மூலத்தையும் வரையறுக்கும் பேரினமாகும்.

## விலங்கியல் பெயரிடல்
விலங்கியல் பெயரிடலின் பன்னாட்டுக் குறியீட்டின் படி, "பெயரிடப்பட்ட குடும்ப-குழு உயிரலகு வகையின் பெயரைத் தாங்கும் பேரினம் ’வகைமைப் பேரினம்’ எனப்படும். குடும்பக் குழுவின் பெயர் வகைமைப் பேரினத்தின் அடிப்படையில் அமைந்துள்ளது." 

எந்தவொரு குடும்பக்குழுப் பெயரிலும் ஒரு வகைமைப் பேரினம் இருக்க வேண்டும் (மற்றும் எந்த இனத்தின் பெயரிலும் ஒரு வகைமை இனம் இருக்க வேண்டும், ஆனால் எந்த இனங்கள்-குழுப் பெயரிலும், அல்லது ஒன்று அல்லது அதற்கு மேற்பட்ட வகைமைகள் இருக்கலாம், ஆனால் தேவையில்லை). குடும்பக்குழுப் பெயருக்கான வகைப் பேரினத்தின் பெயருடன் -*யிடே* (குடும்பங்களுக்கு) என முடிவடையும் பின்னொட்டு சேர்க்கப்படும்.

: எடுத்துக்காட்டு: பார்மிசிடே என்ற குடும்பப் பெயரின் வகைமை பேரினம் *பார்மிகா*வைலின்னேயஸ், 1758 அடிப்படையாகக் கொண்டதாகும்..

## தாவரவியல் பெயரிடல்
தாவரவியல் பெயரிடலில், "வகை இனம்" என்ற சொற்றொடர், அதிகாரப்பூர்வமற்ற முறையில், வசதிக்காகப் பயன்படுத்தப்படுகிறது. தாவரவியல் பெயரிடலுக்கான அனைத்து நெறிமுறையில் இந்த சொற்றொடருக்கு ஒப்புதல் இல்லை. குறியீடு, குடும்பம் வரையிலான அணிகளுக்கு வகைமைகளைப் பயன்படுத்துகிறது. மேலும் உயர் பிரிவுகளுக்கு வகைமை, ஒருவிருப்பத் தேர்வாக உள்ளது. இந்தக் குறியீடு அந்த வகையைக் கொண்ட பேரினத்தை " வகைமைப் பேரினம்" என்று குறிப்பிடவில்லை.

: எடுத்துக்காட்டு: " *பொ* என்பது பொவேசி குடும்பத்தின் வகைமையும் *பொல்சு* வரிசையின் வகைமையாகும்" ஆகும் என்பது *பொவேசி* மற்றும் *பொல்சு* என்ற பெயர்கள் *பொ* என்ற பொதுவான பெயரை அடிப்படையாகக் கொண்டவை என்று கூறுவதற்கான மற்றொரு வழியாகும்..

## மேலும் பார்க்கவும்

* வகைமை இனங்கள்

## மேற்கோள்கள்

பகுப்பு:தாவரவியல் பெயரீடு
பகுப்பு:விலங்கியல் பெயரீடு
பகுப்பு:உயிரியல் வகைப்பாடு
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
ஒசுமியம் ஐம்புளோரைடு

**ஓசுமியம் ஐம்புளோரைடு** (*Osmium pentafluoride*) என்பது OsF5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நீலப்பச்சை நிறத்தில் ஒரு திண்மமாக இச்சேர்மம் காணப்படுகிறது. ருபீடியம், ரோடியம், இரிடியம் தனிமங்களின் ஐம்புளோரைடுகள் போல  ஓசுமியம் ஐம்புளோரைடும் திண்மநிலையில் நான்குறுப்பு சேர்மமாக காணப்படுகிறது.   
## தயாரிப்பு
ஓசுமியம் அறுபுளோரைடை அயோடினில் கரைத்த அயோடின் பெண்டாபுளோரைடுடன் சேர்த்து ஒடுக்க வினைக்கு உட்படுத்தி ஓசுமியம் ஐம்புளோரைடு தயாரிக்கப்படுகிறது.:
:10 OsF6 +  I2  →   10 OsF5 +  2 IF5

## மேற்கோள்கள்

பகுப்பு:ஓசுமியம் சேர்மங்கள்
பகுப்பு:புளோரைடுகள்
பகுப்பு:பிளாட்டினம் குழு ஆலைடுகள்
சிறீ வெங்கடேசுவரா மருத்துவக் கல்லூரி

**சிறீ வெங்கடேசுவரா மருத்துவக் கல்லூரி** (*Sri Venkateswara Medical College*) இந்தியாவின் ஆந்திரப் பிரதேசத்தில் உள்ள திருப்பதியில் அமைந்துள்ளது. இக்கல்லூரி 1960ஆம் ஆண்டு நிறுவப்பட்டது. இங்கு 200 இளநிலை மற்றும் 125 முதுநிலை மருத்துவ இடங்கள் உள்ளன.

## போதனா மருத்துவமனைகள்
* எசு. வி. ஆர். ரூயா அரசு பொது மருத்துவமனை

## துறைகள்

* உடற்கூறியல் 
* உயிர்வேதியியல் 
* உடலியல் 
* மருந்தியல் 
* நோயியல் 
* நுண்ணுயிரியல் 
* தடயவியல் மருத்துவம்
* கண், காது, மார்பு 
* கண் மருத்துவம்
* சமூக மருத்துவம்
* குழந்தை மருத்துவம்
* தோல் மருத்துவம்
* நுரையீரல் மருத்துவம்
* கதிரியக்கவியல் 
* பொது மருத்துவம்
* எலும்பியல் 
* பொது அறுவை சிகிச்சை 
* மகளிர் நோய்
* மகப்பேறியல் 
* மயக்க மருந்து 
* பல் மருத்துவம்
* இரத்த வங்கி
* விபத்து பிரிவு
* மருத்துவக் கல்வித் துறை 

## மேலும் பார்க்கவும்
* சிறீ பத்மாவதி மகளிர் மருத்துவக் கல்லூரி

## மேற்கோள்கள்

பகுப்பு:மருத்துவக் கல்லூரிகள்
பகுப்பு:ஆந்திரப் பிரதேசத்தில் கல்வி
ஹோபார்ட் ஹரிகேன்ஸ்

**ஹோபார்ட் ஹரிகேன்ஸ்**  (*Hobart Hurricanes*) என்பது ஆத்திரேலியா துடுப்பாட்ட வாரியம் உருவாக்கிய பிக் பேஷ் லீக் எனப்படும் இருபது20 துடுப்பாட்டப் போட்டித் தொடரில் ஹோபார்ட்  நகரைப் பிரதிநிதித்துவப்படுத்தும் தொழில்முறை அணியாகும். இந்த அணியின் சொந்த அரங்கம் பெல்லரைவ் ஓவல் அரங்கம் ஆகும். இவ்வணியின் ஆடையிலுள்ள பிரதான நிறம் செவ்வூதா ஆகும்.   

மேத்தியு வேட், ஜோப்ரா ஆர்ச்சர், டிம் பெயின், டான் கிறிஸ்டியன், டிஆர்கி ஷார்ட், ஜோர்ஜ் பெய்லி போன்ற பல உலகத்தர வீரர்கள் இவ்வணிக்காக விளையாடியுள்ளார்கள் (அ) விளையாடுகிறார்கள்.

## ஒவ்வொரு பதிப்பிலும் முடிவுகள்

## மேற்கோள்கள்

பகுப்பு:துடுப்பாட்ட அணிகள்
பகுப்பு:இருபது20 துடுப்பாட்ட அணிகள்
பகுப்பு:பிக் பேஷ் லீக் அணிகள்
பகுப்பு:பிக் பேஷ் லீக்
மலேசிய அமைச்சரவைகளின் பட்டியல்

ஐக்கிய இராச்சியத்தின் குடியேற்ற ஆட்சியில் இருந்து மலாயா, 1957-இல் விடுதலை பெற்றது. 1963-ஆம் ஆண்டு மலேசிய கூட்டரசு எனப்படும் தற்கால மலேசிய நாடாக உருவானது.

1957-ஆம் ஆண்டு தொடங்கி 2022-ஆம் ஆண்டு வரை 23 அமைச்சரவைகள் அமைக்கப்பட்டு உள்ளன. பிரதமர்கள் எண்மர் அந்த அமைச்சரவைகளுக்குத் தலைமைப் பொறுப்பு ஏற்று உள்ளார்கள். 

## அமைச்சரவைப் பட்டியல்

## மேலும் காண்க
*மலேசிய அமைச்சரவை
*மலேசியப் பிரதமர்

## மேற்கோள்கள்

## வெளி இணைப்புகள்
* Malaysian Cabinet Members

பகுப்பு:மலேசிய அமைச்சரவை
பகுப்பு:மலேசியா தொடர்பான பட்டியல்கள்
ஓசுமியம் அயோடைடு

**ஓசுமியம் அயோடைடு** (*Osmium iodide*) OsIn என்ற மூலக்கூற்று வாய்ப்பாட்டில் அமைந்த எந்த்வோர் ஓசுமியம் சேர்மத்தையும் குறிக்கும். பல ஓசுமியம் அயோடைடுகள் இருப்பதற்கான சாத்தியம் இருந்தாலும் ஓசுமியம் டெட்ரா அயோடைடு மட்டுமே எக்சு கதிர் படிகவியல் ஆய்வுகளில் சரிபார்க்கப்பட்டுள்ளது. 
## ஓசுமியம்(I) அயோடைடு
ஓசுமியம்(I) அயோடைடு என்பது OsI என்ற மூலக்கூற்று வாய்ப்பாடுடன் கூடிய ஓசுமியத்தின் அயோடைடு சேர்மம் ஆகும். ஓசுமியம் டெட்ராக்சைடுடன் ஐதரோ அயோடிக் அமிலத்தைச் சேர்த்து கார்பன் டை ஆக்சைடு சூழலில் தண்ணீரில் சூடேற்றப்பட்டால் ஓசுமியம்(I) அயோடைடு உருவாகிறது. சாம்பல் நிறத்தில் படிக உருவமற்ற உலோகமாக இது காணப்படுகிறது.
## ஓசுமியம்(II) அயோடைடு
ஓசுமியம்(II) அயோடைடு என்பது OsI2 என்ற மூலக்கூற்று வாய்ப்பாடுடன் கூடிய ஓசுமியத்தின் அயோடைடு சேர்மம் ஆகும். ஓசுமியம் டெட்ராக்சைடுடன் ஐதரோ அயோடிக் அமிலத்தைச் சேர்த்து நைட்ரசன் முன்னிலையில் 250 பாகை செல்சியசு வெப்பநிலையில் வினைபுரியச் செய்தால் கருப்பு நிற திண்மமாக இது உருவாகிறது.:
:OsO4 + HI → OsI2 + H2O
நீருடன் தொடர்பு கொள்ள நேரிட்டால் ஓசுமியம்(II) அயோடைடு சிதைவடைகிறது.
## ஓசுமியம்(III) அயோடைடு
ஓசுமியம்(III) அயோடைடு என்பது OsI3 என்ற மூலக்கூற்று வாய்ப்பாடுடன் கூடிய ஓசுமியத்தின் அயோடைடு சேர்மம் ஆகும். ஆறயோடோ ஓசுமிக் அமிலத்தைச் (H2OsI6) சூடாக்கி இதை தயாரிக்கலாம். கருப்பு நிறத்தில் காணப்படும் இது தண்ணீரில் கரையாது.

ஓசுமியம்(IV) அயோடைடு OsI4 என்ற மூலக்கூற்று வாய்ப்பாடுடன் கூடிய ஓசுமியத்தின் அயோடைடு சேர்மம் ஆகும். ஓசுமிக் அமிலத்துடன் (H4OsO6) ஐதரோ அயோடிக் அமிலத்தைச் சேர்த்து வினைபுரியச் செய்தால் ஓசுமியம்(IV) அயோடைடு உருவாகிறது. ஆனால் மீண்டும் தயாரிக்க முற்படுகையில் ஈரைதரோ ஆக்சோனியம் ஆறயோடோ ஓசுமேட்டு உருவானது. இதை சூடுபடுத்தினால் ஓசுமியம்(IV) அயோடைடுக்குப் பதிலாக ஓசுமியம்(I) அயோடைடு, ஓசுமியம்(II) அயோடைடு, ஓசுமியம்(III) அயோடைடுகள் மட்டுமே கிடைக்கின்றன.
## மேற்கோள்கள்

பகுப்பு:ஓசுமியம் சேர்மங்கள்
பகுப்பு:அயோடைடுகள்
பிரான்சியம் குளோரைடு

**பிரான்சியம் குளோரைடு** (*Francium chloride*) FrCl என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கதிரியக்கப்பண்பு கொண்ட இச்சேர்மம் வெண்மை நிறம் கொண்ட ஒரு திண்மமாக இருக்கும் எனவும் நீரில் கரையும் எனவும்  முன்கணிக்கப்பட்டுள்ளது. சீசியம் குளோரைடின் பண்புகளை ஒத்ததாக பிரான்சியம் குளோரைடின் பண்புகள் இருக்கும்.
## தயாரிப்பு
பிரான்சியம் உலோகத்துடன் ஐதரோ குளோரிக் அமிலத்தைச் சேர்த்து வினைபுரியச் செய்வதால் பிரான்சியம் குளோரைடு உருவாகிறது:
:Fr + HCl → FrCl + H2
பிரான்சியம் உலோகத்துடன் நேரடியாக குளோரின் வாயுவைச் சேர்த்தாலும் பிரான்சியம் குளோரைடு உருவாகும் என எதிர்பார்க்கப்படுகிறது. ஆனால் வினை தீவிரமாக இருக்கும் எனவும் கணிக்கப்பட்டுள்ளது.
## மேற்கோள்கள்

பகுப்பு:குளோரைடுகள்
பகுப்பு:பிரான்சியம் சேர்மங்கள்
பிரான்சியம் ஐதராக்சைடு

**பிரான்சியம் ஐதராக்சைடு** (*Francium hydroxide*) என்பது FrOH என்ற மூலக்கூற்று வாய்ப்பாட்டால் அடையாளப்படுத்தப்படும் கருத்தியல் வகையான ஒரு வேதிச் சேர்மமாகும். பிரான்சியம் தனிமத்தின் ஐதராக்சைடாக இது வகைப்படுத்தப்படுகிறது. 

பிரான்சியம் உலோகத்துடன் தண்ணீர் வினைபுரிவதால் அநேகமாக இது உருவாகலாம்:
 
:2Fr + 2H2O → 2FrOH + H2↑
இவ்வினை வலிமையான வெடித்தலுடன் நிகழலாம்.

சீசியம் ஐதராக்சைடைக் காட்டிலும் பிரான்சியம் ஐதராக்சைடு வலிமையான ஒரு காரமாக இருக்கும் என்றும் கணிக்கப்பட்டுள்ளது.

## மேற்கோள்கள்

பகுப்பு:பிரான்சியம் சேர்மங்கள்
பகுப்பு:ஐதராக்சைடுகள்
இரிசி சுனக்கு

**இரிசி சுனக்கு** (*Rishi Sunak*, பிறப்பு:12 மே 1980) ஐக்கிய இராச்சியத்தின் அரசியல்வாதி ஆவார். இவர் 2022 முதல் 2024 வரை ஐக்கிய இராச்சியத்தின் பிரதமராகவும், 2022 அக்டோபர் 24 முதல் கன்சர்வேடிவ் கட்சியின் தலைவராகவும் உள்ளார். 2024 சூலை முதல் எதிர்க்கட்சித் தலைவராகவும் பணியாற்றுகிறார். இவர் மக்களவையில் 2015 முதல் ஓர்  உறுப்பினராகவும், நான்கு முக்கிய துறைகளில் ஒன்றான கருவூலத்துறையின் தலைவராகவும் 2020 முதல் 2022 வரை இருந்தவர்.

இவர் ஐக்கிய இராச்சியத்தில் சவுத்தாம்டனில் கிழக்கு ஆப்பிரிக்காவில் இருந்து 1960களில் குடியேறிய இந்திய (பஞ்சாபு) வமிசாவளி பெற்றோர்களுக்கு மூத்த மகனாகப் பிறந்தார். வின்செசுட்டர் கல்லூரியில் படித்தார், பிறகு ஆக்குசுபோர்தில் இலிங்கன் கல்லூரியில் மெய்யியல், அரசியல் பொருளாதரம் ஆகிய துறைகளில் படித்து பின்னர் இசுட்டான்போர்டு பல்கலைக்கழகத்தில் புல்பிரைட்டு புலமைப்பரிசில் பெற்று முதுகலை வணிக மேலாண்மைத் துறையில் முதுகலைப் பட்டம் பெற்றார். இசுட்டான்போர்டு பல்கலைக்கழகத்தில் பயிலும் பொழுது தன் எதிர்கால மனைவியாகிய அட்சதா மூர்த்தியைச் சந்தித்தார். அட்சதா இந்தியத் தொழில் அதிபரும், இன்போசிசு நிறுவனருமான நா. ரா. நாராயணமூர்த்தியின் மகள் ஆவார். படிப்பு முடிந்ததும், சுனக்கு கோல்டுமன் சாக்சு நிறுவனத்தில் கூடுதல் ஈட்டம் தரும் பாதுகாப்பு முதலீட்டுத் துறை நிறுவனங்களில் பணியாற்றினார். சுனக்கும் அவர் மனைவி அட்சதா மூர்த்தியும் ஐக்கிய இராச்சியத்தில் 222 ஆவது பெரிய பணக்காரர், அவர்களின் மொத்த மதிப்பு £730 மில்லியன் என்று கணக்கிட்டிருக்கின்றார்கள்.

இரிசி சுனக் பிரதமராகப் பணியாற்றிய காலத்தில், பொருளாதாரத்தை மேம்படுத்தவும், தேசிய அரசியலைத் திடப்படுத்தவும் முயன்றார். ஐந்து முக்கிய முன்னுரிமைகளைக் கோடிட்டுக் காட்டினார்: பணவீக்கத்தைப் பாதியாகக் குறைத்தல், பொருளாதாரத்தை வளர்ப்பது, கடனைக் குறைத்தல், தேசிய சுகாதார சேவை காத்திருப்புப் பட்டியலைக் குறைத்தல், ருவாண்டா புகலிடத் திட்டத்தைச் செயல்படுத்துவதன் மூலம் ஆங்கிலேயக் கால்வாயின் சட்டவிரோத சிறிய படகுக் கடவை நிறுத்துதல் போன்றவையாகும். வெளியுறவுக் கொள்கையில், சுனக் உக்ரைன் மீதான உருசியப் படையெடுப்பிற்கு விடையிறுக்கும் வகையில் வெளிநாட்டு உதவி, ஆயுத ஏற்றுமதிகளை அங்கீகரித்தார், இசுரேல்-ஹமாஸ் போர் தொடங்கிய தாக்குதல்களுக்குப் பிறகு இசுரேலுக்கு ஆதரவளிப்பதாக உறுதியளித்தார், அதே வேளையில், காசாப் பகுதியில் போர் நிறுத்தத்திற்கு அழைப்பு விடுத்தார். 2023, 2024 உள்ளாட்சித் தேர்தல்களில் கட்சி பெரும் பின்னடைவுகளைச் சந்தித்தது. இலையுதிர்காலத்தில் தேர்தல் நடத்தப்படும் என்று பரவலாக எதிர்பார்க்கப்பட்ட போதிலும், சுனக் சூலை 2024 க்கு உடனடிப் பொதுத் தேர்தலுக்கு அழைத்தார்; பழமைவாதிகள் இந்தத் தேர்தலில் கீர் இசுட்டார்மர் தலைமையிலான எதிர்க்கட்சியான தொழிற் கட்சியிடம் பெரும் தோல்வியடைந்தனர். இதன்மூலம் 14 ஆண்டுகால பழமைவாத அரசாங்கம் முடிவுக்கு வந்தது. பிரதமர் பதவியை விட்டு வெளியேறிய பிறகு, சுனக் எதிர்க்கட்சித் தலைவரானார், ஒரு நிழல் அமைச்சரவையையும் உருவாக்கினார்.

## மேற்கோள்கள்

## வெளி இணைப்புகள்
*

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:ஐக்கிய இராச்சியத்தின் பிரதமர்கள்
பகுப்பு:பிரித்தானிய அரசியல்வாதிகள்
சவுத்தாம்டன்

**சவுத்ஹாம்டன்** (**Southampton**), ஐக்கிய இராச்சியத்தின் நான்கு நாடுகளில் ஒன்றான இங்கிலாந்து நாட்டின் தென்கிழக்கில் அமைந்த துறைமுக நகரம் ஆகும்.  இது இலண்டன் மாநகரத்திலிருந்து தென்மேற்கில் 15 மைல் தொலைவில் உள்ளது. தெற்கு ஆம்ப்சயர் (ஹாம்ப்ஷயர்) நகரத்தின் ஒரு பகுதியாக சவுத்தாம்டன் மற்றும்  போர்ட்சுமவுத் (போர்ட்ஸ்மவுத்) நகரங்கள் உள்ளது.  ஐக்கிய இராச்சியத்தின் மக்களவைக்கு சவுத்தாம்டன் நகரத்தைச் சேர்ந்த இரிசி சுனக்கு எனும் இந்திய வம்சாவழியினர், 2015 முதல் ரிச்மாண்ட் (யோர்க்) தொகுதியிலிருந்து மக்களவைக்கு தேர்தெடுக்கப்பட்டு கருவூல செயலாளராக(அமைச்சர்) இருந்து அக்டோபர் 25, 2022 முதல் பிரதமராக பதவியிலுள்ளார்.

## மக்கள் தொகை பரம்பல்
2020-ஆம் ஆண்டின் கணக்கின்படி, 1,07,695 குடியிருப்புகள் கொண்ட சவுத்தாம்டன் நகரத்தின் மக்கள் தொகை  2,60,111 ஆகும். அதில் ஆண்கள் 1,27,610 (49.1%) மற்றும் பெண்கள் 1,32,501 (50.9%) ஆகும். இதன் மக்கள் தொகையில் 5 வயதிற்குட்பட்ட குழந்தைகள் 17,470 (6.7%) ஆகவுள்ளனர். சவுத்தாம்டன் பல்கலைக்கழகத்தில் 43,000 மாண்வ மாணவியர் கல்வி பயில்கின்றனர இதன் மக்கள் தொகையில் வெள்ளையர்கள் 85.9%, ஆசிய நாட்டவர் 8.4%, கருப்பினத்தவர் 2.2% மற்றும் கலப்பினத்தவர்கள் 1.2% ஆகவுள்ளனர். 
## தட்ப வெப்பம்

## இதனையும் காண்க
* இரிசி சுனக்கு
## மேற்கோள்கள்

## வெளி இணைப்புகள்

*
*Southampton City Council and CityWeb
*
*Southampton's Medieval Defences on Google Maps

பகுப்பு:ஐக்கிய இராச்சியத்திலுள்ள நகரங்கள்
பகுப்பு:இங்கிலாந்தின் நகரங்கள்
இலவுரீ இரவுசியவு நெப்டன்

** இலவுரீ இரவுசியவு நெப்டன்** *(Laurie Rousseau-Nepton)*  ஒரு கனடா-பிரான்சு-அவாய் தொலைநோக்கியில் பணிபுரியும் கனடிய வானியலாளர் ஆவார். இவர் அவாய் பல்கலைக்கழகத்தில் முதுமுனைவர் பட்ட ஆய்வாளராக உள்ளார். இவர் தான் முதுமுனைவர் பட்டம் பெற்ற முதல் கனடிய நாட்டுக் கியுபெக்கியப் பிறந்தகப் பெண்மணி ஆவார்.
 
## இளமையும் கல்வியும்
இவர் இலவால் பல்கலைக்கழகத்தில் இருந்து 2017 இல் பேரா. கார்மெல்லி இராபர்ட் மேற்பார்வையில் முனைவர் பட்டத்தைப் பெற்றார்,] இவரது முனைவர்பட்ட ஆய்வு அண்மையில் அமைந்த சுருள் பால்வெளிகளின் H II வட்டாரத்தைப் பற்றியதாகும். இந்த ஆய்வுக்கு இவர் இலவால் பல்கலைக்கழகத்தில் உருவாக்கிய சுபையோம்(SpIOMM)  எனும் பூரியர் உருமாற்றப் படம்பிடிப்பு கதிர்நிரல் அளவியைப் பயன்படுத்தினார்.

## ஆராய்ச்சி
இவர் 2017 இல் இருந்து கனடா-பிரான்சு-அவாய் தொலைநோக்கியில் உறைவிட வானியற்பியலாளராக உள்ளார்

இவர் சிக்னல்சின் முதன்மை ஆய்வாளர் ஆவார். சிக்னல்சுத் திட்டம்(SIGNALS ) அருகாமையில் உள்ள விண்மீனாக்கப் பால்வெளி வட்டாரங்களில் அமைந்த 50,000 விண்மீன்கள் நோக்கீடு செய்யும் வானளக்கைத் திட்டம் ஆகும்.

## தகைமைகளும் விருதுகளும்
இவர் பின்வரும் விருதுகளைப் பெற்றுள்ளார்.
* முதுமுனைவர் ஆய்வு உறுப்பினர்ரியற்கைத் தொழில்நுட்பங்களுக்கான கியூபெக் ஆராய்ச்சி நிதி(Fonds de Recherche du Québec – Nature et Technologies (FRQNT)), 2017
* சிறந்த அறிவியல் உரைக்கான பியேர் அமியோத் விருது, இலவால் பல்கலைக்கழகம், 2014
* கியூபெர்ட் இரீவுசு ஆய்வுத்தகைமை, கியூபெர்ட் இரீவுசு நிதி, 2010
* அறிவியலில் பிறந்தக மகளிருக்கான ஆய்வுத்தகைமை, கியூபெக் பல்கலைக்கழகத்தின்மகளிர் பட்டக் கழகம்(Association des femmes diplômées des universités du Québec (AFDU)), 2010

## மேற்கோள்கள்

பகுப்பு:வாழும் மக்கள்
பகுப்பு:பெண் வானியலாளர்கள்
பகுப்பு:கனடிய வானியற்பியலாளர்கள்
பகுப்பு:பெண் இயற்பியலாளர்கள்
பகுப்பு:பெண் வானியற்பியலாளர்கள்
பகுப்பு:கனடியப் பெண் அறிவியலாளர்கள்
கத்தி சவுக்கு

**கத்தி சவுக்கு** (*Acacia mangium*) என்பது பட்டாணி குடும்பத்தைச் சேர்ந்த ஒரு வகை பூக்கும் மரமாகும். இது பபேசியே குடும்பத்தைச் சேர்ந்தது. இது ஆத்திரேலியாவின் வடகிழக்கு குயின்ஸ்லாந்து, பப்புவா நியூ கினியாவின் மேற்கு மாகாணம், பப்புவா மற்றும் கிழக்கு மலுக்கு தீவுகளைச் சேர்ந்தது. இதன் பொதுவான பெயர்களில் **black wattle**, **hickory wattle**, **mangium**,  **forest mangrove** ஆகியவை அடங்கும். இதன் பயன்பாடுகளில் சுற்றுச்சூழல் மேலாண்மை மற்றும் மரப் பொருள் ஆகியவை அடங்கும்.

இது முதன்முதலில் 1806 இல் கார்ல் லுட்விக் வில்டெனோவால் விவரிக்கப்பட்டது, அவர் இது மொலுக்காசில் காணப்படுவதாக விவரித்தார்.

## சாகுபடி
கத்தி சவுக்கு  வரை வளரும். இது பெரும்பாலும் நேராக வளரும். கத்தி சவுக்கில் ஓரு கிலோவுக்கு 142,000 விதைகள் வரை இருக்கும். இதன் விதைகளைன் முளைப்புத் திறனை அதிகரிக்க, இயந்திர ஸ்கார்ஃபிகேஷன் (மேற்பரப்பை சொறிதல்) அல்லது கொதிக்கும் நீரைக் கொண்டு சில செயல்பாடுகள் செய்தல் போன்ற சில நடவடிக்கைகள் தேவைப்படும். இந்த செயல்கள் விரைவான முளைப்புக்கு வழிவகுக்கிறது. இதனால் இதன் முளைப்புத்திறன் 75% ஐ விட அதிகமாகும். பல பருப்பு வகைகளைப் போலவே, இது மண்ணில் நைட்ரஜனை நிலைநிறுத்த வல்லது.  மேலும் இது வேளாண் காடு வளர்ப்பு திட்டங்களுக்கும் பயன்படுத்தப்படுகிறது. பூமத்திய ரேகைக்கு அருகில் உள்ள பகுதிகளில் ஆண்டுக்கு சராசரியாக 3 முதல் 4 மீ உயரம் உயரம் வளர்வது வழக்கம். பூமத்திய ரேகைக்கு அப்பால் உள்ள பகுதிகளில் வளர்ச்சி மெதுவாக இருக்கும்.

## பயன்கள்

### கட்டைகள்
கத்தி சவுக்கு மரங்களைக் கொண்டு மென்மரக் கட்டை, வயிரக்கட்டை ஆகியவை உற்பத்தி செய்யப்படுகிறது. வயிரக்கட்டையின் நிறம் பழுப்பேறிய மஞ்சள் நிறத்தில் இருக்கும். மரம் மிகவும் கடினமானதாகவும், மிகவும் வலிமையானதாகவும், கடினமானதாகவும் இருக்கும், மேலும் சிதையாமலும், மோசமாக விரிசல் ஏற்படாததாகவும் இருக்கும் என்பதால் இது மரச்சாமான்கள், கதவுகள் மற்றும் சன்னல் சட்டங்களுக்குப் பயன்படுத்தப்படுகிறது. மெருகூட்டிய பின் பளபளப்பான மற்றும் மென்மையான மேற்பரப்பு கொண்டதாக இருப்பதால் மரச்சட்ட தளஅமைப்பு மற்றும் கலைப்பொருட்களை உருவாக்குவதற்கான சாத்தியக்கூறுகள் உள்ளன.

### கூழ் மற்றும் காகிதம்
கத்தி சவுக்கானது காகிதம் தயாரிப்பதற்கு ஏற்ற செல்லுலோஸ் இழைகள் கொண்டதாக அங்கீகரிக்கப்பட்டுள்ளது. இது தென்கிழக்கு ஆசியாவில், குறிப்பாக இந்தோனேசியாவில் உள்ள தோட்டங்களில் வளர்க்கப்படுகிறது .

## படக்காட்சியகம்

படிமம்:AcaciaMangiumJung.jpg|ஆப்பிரிக்காவில் சாகுபடி
படிமம்:Trunk in Kolkata W IMG 4577.jpg|இந்தியாவின் கொல்கத்தாவில் உள்ள தண்டு
படிமம்:Tree in Kolkata W IMG 4582.jpg|இந்தியாவின் கொல்கத்தாவில் உள்ள மரம்.
படிமம்:Leaves with fruit pod at canopy in Kolkata W IMG 4579.jpg|மேலே பழ காய்களுடன் இலைகள்
படிமம்:Acacia mangium PB010690.jpg|இலைகள் மற்றும் காய்கள்
படிமம்:Starr_031013-0014_Acacia_mangium.jpg|முதிர்ந்த மரத்தின் பட்டை
படிமம்:Acácia Mangium - Sítio Caramonã.jpg|இளம் மரத்தில் இலைகள்


## குறிப்புகள்

பகுப்பு:மரங்கள்
செருமேனியம் இருபுளோரைடு

**செருமேனியம் இருபுளோரைடு** (*Germanium difluoride*) என்பது GeF2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். செருமேனியமும் புளோரினும் சேர்ந்து இச்சேர்மம் உருவாகிறது. வெண்மை நிறத்தில் காணப்படும் இது 110 பாகை செல்சியசு வெப்பநிலையில் உருகுகிறது. செருமேனியம் டெட்ராபுளோ செருமேனியம் தூலைச் சேர்த்து 150 முதல் 300 பாகை செல்சியசு வெப்பநிலையில் வினைபுரியச் செய்தால் செருமேனியம் இருபுளோரைடு உருவாகிறது.   
## கட்டமைப்பு
P212121 (எண். 19) என்ற இடக்குழுவில் oP12 என்ற பியர்சன் குறியீடுயும் அணிக்கோவை அளவுருக்கள் a = 0.4682&nbsp;நானோமீட்டர், b = 0.5178&nbsp;நானோமீட்டர், c = 0.8312&nbsp;நானோமீட்டர், Z = 4 (ஓர் அலகு கூட்டிற்கு நான்கு கட்டமைப்பு அலகுகள்) என்ற அணிக்கோவை அளவுருக்களில் செஞ்சாய்சதுர படிகங்களாக செருமேனியம் இருபுளோரைடு படிகமாகிறது. இதன் படிக அமைப்பு வலுவான பலபடிசார் GeF3 பட்டைக்கூம்பு சங்கிலிகளால் இயற்றப்பட்டதாக அடையாளப்படுத்தப்படுகிறது. பட்டைக்கூம்பில் உள்ள புளோரின் அணுக்களில் ஒன்று அருகாமையிலுள்ள இரண்டு சங்கிலிகளால் அவற்றுக்கிடையே வலிமை குறைந்த இணைப்புகளை வழங்குவதன் மூலமாக பகிரப்படுகிறது. P41212 (எண். 92) என்ற இடக்குழுவும், tP12 என்ற பியர்சன் குறியீடும், a = 0.487&nbsp;நானோமீட்டர்,  b = 0.6963&nbsp;நானோமீட்டர், c = 0.858&nbsp;நானோமீட்டர் என்ற அணிக்கோவை அளவுருக்களும் கொண்ட GeF2 சேர்மத்தின் மற்றொரு அரிதான படிக வடிவம் நாற்கோணக சீர்மை வடிவமாகும். 
## மேற்கோள்கள்

பகுப்பு:செருமேனியம்(II) சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்
நேப்போ சகி

**நேப்போ சகி** (*Napo saki* இது Napo monk saki என்றும் அழைக்கப்படுகிறது,  ) என்பது ஒரு வகை சகி குரங்கு ஆகும். இது ஒரு புதிய வகையான குரங்கு. இவை கிழக்கு எக்குவடோர் மற்றும் வடக்கு பெருவின் சில பகுதிகளில் காணப்படுகிறது.  இது நேபோ ஆற்றை ஒட்டியப் பகுதியில் காணப்படுவதால் இந்த பெயரைப் பெற்றது. இந்த இனம் முதலில் லோன்பெர்க் *என்பவரால் பித்தேசியா மோனாச்சஸ் நாபென்சிஸ்*   என்று  விவரிக்கப்பட்டது. இது 2014 இல் முழு இனங்கள் என்ற நிலைக்கு உயர்த்தப்பட்டது.

இவற்றின் முக்கிய உணவாக பழங்கள், இலைகள், தேன், சிறு பறவைகள், எலிகள், வௌவால்கள் போன்றவை ஆகும். இவை 5000 அடி உயரமான மலைப்பகுதிகளில் உள்ள மிக உயர்ந்த மரங்களில் வாழ்கின்றன. இவை தனிமை விரும்பிகளாகும். இவை 15 ஆண்டுகள் வரை வாழக்கூடும் என கணிக்கபட்டுள்ளது. 
## குறிப்புகள்

பகுப்பு:குரங்குகள்
தேசிய நெடுஞ்சாலை 140 (இந்தியா)

**தேசிய நெடுஞ்சாலை 140** (*National Highway 140 -India*) என்பது இந்தியாவின் ஆந்திரப் பிரதேச மாநிலத்தில் உள்ள ஒரு தேசிய நெடுஞ்சாலை ஆகும். இது பூதலபட்டில் தொடங்கி திருப்பதி சாலையில் முடிவடைகிறது. இதன் மொத்த நீளம் 58.85 கி. மீ. ஆகும்.

## மேலும் பார்க்கவும்

*தேசிய நெடுஞ்சாலை மேம்பாட்டுத் திட்டம்

## மேற்கோள்கள்

பகுப்பு:இந்திய தேசிய நெடுஞ்சாலைகள்
திருப்பதி பேருந்து நிலையம்

**திருப்பதி பேருந்து நிலையம்** (Tirupati bus station complex) என்பது இந்தியாவின் ஆந்திரப் பிரதேச மாநிலத்தின் திருப்பதி நகரில் அமைந்துள்ள ஒரு பேருந்து நிலையம் ஆகும். இது ஆந்திரப் பிரதேச மாநில சாலை போக்குவரத்துக் கழகத்திற்குச் சொந்தமானது. இது மாநிலத்தின் அனைத்து பகுதிகளுக்கும் மற்றும் தமிழ்நாடு, கர்நாடகா, தெலங்காணா ஆகிய மாநிலங்களில் உள்ள அருகிலுள்ள நகரங்களுக்கும் பேருந்துகள் இயக்கப்படுகின்றன.

## கட்டமைப்பு
திருப்பதி மத்திய பேருந்து நிலைய வளாகத்தில் 12 ஏக்கரில் மொத்தம் 69 நடைமேடைகளுடன் மூன்று சிறிய பேருந்து நிலையங்கள் உள்ளன. *ஸ்ரீஹரி பேருந்து நிலையம்*, முன்பு மத்திய பேருந்து நிலையம் என்று அழைக்கப்பட்டது. இங்கிருந்து கிழக்குப் பகுதிகள் சேவையினைப் பெறுகின்றன. ஸ்ரீனிவாசா பேருந்து நிலையம் மேற்கு நோக்கிச் செல்லும் பேருந்துகளுக்கான இடங்களுக்கானது. *ஏழுகொண்டலா பேருந்து நிலையம்* என்று பெயர் மாற்றம் செய்யப்பட்ட *சப்தகிரி இணைப்பு பேருந்து நிலையம்* திருமலைக்கான சேவைகளுக்காகப் பயன்படுத்தப்படுகிறது.

திருப்பதி பேருந்து நிலையத்தில் 1500 பேருந்துகள் தினசரி 3900 பயணங்களை மேற்கொள்கின்றன. இப்பேருந்து நிலையம் சாதாரண நாட்களில் நாள் ஒன்றிற்குச் சராசரியாக 1.3 லட்சம் பயணிகளைக் கையாள்கின்றது. இது மிகவும் பரபரப்பான பேருந்து நிலையங்களில் ஒன்றாகும்.

## மேற்கோள்கள்

பகுப்பு:ஆந்திரப் பிரதேசம்